stanford-oval/wikipedia huggingface dataset:
Loganair
Onnettomuudet ja vahingot

Vuonna 1986 Twin Otter -kone osui korkeaan maastoon Islayn saarella huonossa säässä. Lentäjät olivat luulleet Laphroaigin rannikkokylää Port Ellenin kaupungiksi, joka on lähellä saaren lentoasemaa. Onnettomuudessa kuoli yksi henkilö. Tämä on Yhdistyneen kuningaskunnan viimeisin huomattava lentokoneen törmäys maastoon.
Vuonna 1996 Britten-Norman BN-2A Islander (rekisteri G-BEDZ) tuhoutui Shetlannissa. Konetta siirrettiin yöllä tukikohtaan ambulanssilennon jälkeen. Lentokone putosi maahan ennen kiitotietä yrittäessään laskeutua puuskaisessa tuulessa. Lentäjä oli ylittänyt päivän työtuntinsa. Hänen lääkärinlupansa oli vanhentunut 19 päivää aiemmin, joten hänellä ei ollut voimassa olevaa lentolupakirjaa. Lentäjä kuoli onnettomuudessa. Koneessa ollut lääkäri loukkaantui vakavasti. Mukana ollut sairaanhoitaja loukkaantui lievästi.
Vuonna 2000 samalle koneelle tapahtui kaksi vahinkoa muutaman viikon sisään. Molemmissa tapauksissa kone menetti tehon moottorista viallisten komponenttien vuoksi.
27. helmikuuta 2001 Shorts 360 (rekisteri G-BNMT), joka operoi Royal Mailin postilentoa, putosi Forthin vuonoon pian lähdettyään Edinburghista. Molemmat miehistön jäsenet kuolivat. Syyksi ilmoitettiin sohjon kertyminen moottoreihin. Kone oli seisonut Edinburghissa kovassa lumisateessa, mutta sen moottoreita ei peitetty suojapeitteellä.
23. maaliskuuta 2001 Britten-Norman BN-2A Islanderin lentäjä pyörtyi kesken lennon altistuttuaan väärin käytetylle vaaralliselle kemikaalille. Kone laskeutui turvallisesti lentäjän havahduttua, mutta hän sai pitkäaikaisia terveysongelmia, joiden takia hän joutui sairaalahoitoon. Koneessa ei ollut toista lentäjää.
15. maaliskuuta 2005 Britten-Norman BN-2A Islander (rekisteri G-BOMG) putosi mereen laskeutuessaan kohti Campbeltownin lentoasemaa. Kone operoi ambulanssilentoa. Lentäjä ja ainoa matkustaja, Scottish Ambulance Servicen ensihoitaja, kuolivat molemmat.
18. joulukuuta 2010 Britten-Norman BN-2A Islander (rekisteri G-BPCA) oli suorittamassa näkölähestymistä Kirkwallin lentoasemalle. Kesken loppulähestymisen lentäjä menetti näköyhteyden kiitotiehen koneen jouduttua lumikuuroon. Lentäjä jatkoi silti lähestymistä ja kone laskeutui turvallisesti 20 metrin päähän kiitotiestä.
Kohteet

Irlanti
Donegal - Donegalin lentoasema
Dublin - Dublinin lentoasema
Norja
Bergen - Bergenin lentoasema (kausittainen)
Yhdistynyt kuningaskunta
Englanti
Leeds - Leeds-Bradfordin kansainvälinen lentoasema
Lontoo - Stanstedin lentoasema
Manchester - Manchesterin lentoasema
Norwich - Norwichin kansainvälinen lentoasema (solmukohta)
Skotlanti
Aberdeen - Aberdeenin lentoasema (solmukohta)
Barra - Barran lentoasema
Benbecula - Benbeculan lentoasema
Campbeltown - Campbeltownin lentoasema
Dundee - Dundeen lentoasema
Eday - Edayn lentoasema
Edinburgh - Edinburghin lentoasema
Fair Isle - Fair Islen lentoasema
Glasgow - Glasgow'n kansainvälinen lentoasema (solmukohta)
Inverness - Invernessin lentoasema
Islay - Islayn lentoasema
Kirkwall - Kirkwallin lentoasema (solmukohta)
North Ronaldsay - North Ronaldsayn lentoasema
Papa Westray - Papa Westrayn lentoasema
Sanday - Sandayn lentoasema
Sumburgh - Sumburghin lentoasema
Stornoway - Stornowayn lentoasema
Stronsay - Stronsayn lentoasema
Tiree - Tireen lentoasema
Westray - Westrayn lentoasema
Wick - Wickin lentoasema
Yhdistyneen kuningaskunnan erillisalueet
Guernsey - Guernseyn lentoasema (kausittainen)
Laivasto

Loganairin laivastoon kuuluvat seuraavat lentokoneet (toukokuussa 2019):
| Konetyyppi | Lukumäärä |
| --- | --- |
Saab 340: 13
Saab 2000: 5
Embraer ERJ-135: 4
Embraer ERJ-145: 13
Yhteensä: 35
Laivasto > Laivaston kehitys

Loganair hankki vuonna 2014 kolme Saab 2000 -konetta.
Britten-Norman BN-2A Islander, Fair Isle
Loganairin Saab 340B, Glasgow'n kansainvälinen lentoasema, Skotlanti.
Loganairin Saab 340 Flyben väreissä.
Twin Otter laskeutuu rannalle  Barran lentoasemalla
Käännös suomeksi
Kioton roomalaiskatolinen hiippakunta

| Kioton roomalaiskatolinen hiippakunta |
| --- | --- |
 Hiippakunnan sijainti Japanin kartalla.
Kirkkokunta:  Katolinen kirkko
Osa kirkkoa:  Katolinen kirkko Japanissa
Seurakuntia:  46
Jäseniä:  18 010 eli 0,3% alueen väkiluvusta (2019)
Perustettu:  12. heinäkuuta 1951 (hiippakunnaksi)
Piispa:  Paul Yoshinao Otsuka
Tuomiokirkko:  Kioton katedraali
Virallinen sivusto
Kioton roomalaiskatolinen hiippakunta on katoliseen kirkkoon kuuluva japanilainen hiippakunta, joka toimii Japanissa Kioton, Shigan, Mien ja Naran prefektuurien alueilla. Hiippakunnan keskus on Kioto. Hiippakunta kuuluu Osakan arkkihiippakunnan kirkkoprovinssiin.
Historia

17. kesäkuuta 1937 erotettiin Osakan hiippakunnasta Kioton apostolinen prefektuuri. 12. heinäkuuta 1951 prefektuuri korotettiin Kioton hiippakunnaksi.
Aiheesta muualla

Hiippakunnan kotisivut (japaniksi)
Khušal Khattak

| Khušal Khattak> Henkilötiedot |
| --- | --- |
Syntynyt: 1613
Kuollut: 1689 tai 1690
Ammatti:  heimopäällikkö ja runoilija
Khušal Khattakin hauta.
Khušal Khattak (s. 1613 – k. 1689/1690) oli paštuihin kuulunut heimopäällikkö ja soturirunoilija. Häntä pidetään Afganistanin kansallisrunoilijana ja paštunkielisen kirjallisuuden isänä.
Elämäkerta

Khušal Khattak syntyi vuonna 1613. Khušal oli paštuihin kuuluvien Khattakien heimopäällikkö. Khattakit asuttavat aluetta nykyisessä Pakistanissa Kohatin, Mardanin ja Pešawarin alueilla. Khušalin isä Šahbaz Khan oli johtanut heimoa ennen poikaansa. Khušalin nimitti virkaansa Suurmogulien valtakunnan hallitsija Šah Jahan vuonna 1641, mutta Jahanin seuraaja Aurangzebin kaudella Khušal vangittiin ja häntä pidettiin Gwaliarin linnoituksessa Delhissä. Lopulta Khušalin sallittiin palata Pešawariin, jossa hän alkoi johtaa mogulien vastaista kapinaa. Mogulien ohella hän johti taisteluita myös muita paštuheimoja vastaan.
Kapinoinnin ohella Khušal tuli tunnetuksi runoilijana. Khušal oli yksi monista 1600-luvulla vaikuttaneista soturirunoilijoista ja vaikutteita hän sai etenkin aiemmin eläneeltä Bajazid Ansarilta. Khušalin runojen esikuvana toimi persialainen perinne. Khušalin soturirunouden aiheita olivat monesti sankarilliset aiheet, kuten kunnia ja sotakunto. Khušal kuoli vuonna 1689 tai 1690.
Kuolemansa jälkeen Khušal saavutti kansallisrunoilijan aseman Afganistanissa. Häntä on pidetty myös paštunkielisen kirjallisuuden isänä, joka kehitti kielellen elinvoimaisen kirjallisen tradition. Myös monista Khušalin jälkeläisistä tuli runoilijoita.
Khustin maakunta

| Khustin maakunta Khostin maakunta |
| --- | --- |

 Khustin maakunta Afganistanin kartalla
Valtio:  Afganistan
Hallinto:  
 – hallinnollinen keskus:  Ghazni
Pinta-ala:   km²
Väkiluku (2020)  (Arvio):  636 522
Aikavyöhyke:  UTC+4:30
Khustin tai Khostin maakunta on yksi Afganistanin 34 maakunnasta. Se sijaitsee maan itäosassa, Pakistanin vastaisella rajalla. Vuonna 2020 siellä arvioitiin elävän noin 636 000 asukasta. 2004 maakunnassa oli asukkaita 638 849.  Alue kuului aikaisemmin Paktian maakuntaan. Maakunnan pääkaupunki on Khust. Khostin maakunta on vuoristoista seutua.
Väestöstä 99 % on paštuja ja yksi prosentti tadžikkeja. Uskonnoltaan paštut ja tadžikit ovat pääosin sunneja. Vuonna 2017 arvioitiin, että 23 % väestöstä oli lukutaitoisia.
Aiheesta muualla

Kuvia tai muita tiedostoja aiheesta Khustin maakunta Wikimedia Commonsissa
Afganistanin maakunnat
Badahšan
Badghis
Baghlan
Balkh
Bamiyan
Daikond
Džouzdžan
Farah
Farjab
Ghazni
Ghowr
Helmand
Herat
Kabul
Kandahar
Kapisa
Khust
Konar
Qunduz
Laghman
Logar
Nangarhar
Nimruz
Nurestan
Uruzgan
Paktia
Paktika
Panjshir
Parvan
Samangan
Sar-e Pol
Takhar
Vardak
Zabol
Khutba

Khatib saarnaa kuulijoille moskeijan saarnastuolista (minbar). Kirjan kuvitusta vuodelta 1237.
Khutba  (arab. خطبة‎, ḫuṭba) on islaminuskossa perjantairukoukseen kuuluva saarna, jonka khatib pitää moskeijan saarnastuolista eli minbarista käsin. Khutba kuuluu myös islamilaisiin id-juhlallisuuksiin ja erityisiin tilanteisiin, kuten auringonpimennyksiin tai ankaran kuivuuden uhatessa. Perjantairukouksessa se edeltää rituaalista rukousta (salat), muissa tapauksissa khutba tulee sen jälkeen.
Rituaalin kulku

Rituaali alkaa rukouskutsulla (adhan). Sen aikana khatib eli saarnan esittäjä istuu. Toinen rukouskutsu moskeijassa jo oleville eli iqama luetaan, kun khatib asettuu paikalleen. Saarna jakautuu kahteen osaan, jotka khatib esittää seisaaltaan. Niiden välissä hän istuu.
Kaksiosaiseen khutbaan kuuluu viisi osaa seuraavassa järjestyksessä (kolme ensimmäistä ovat pakollisia kummassakin saarnassa):
fraasi al-hamdu lillah (ylistys Jumalalle)
siunausformula profeetalle (Jumala siunatkoon häntä ja antakoon hänelle rauhan)
muistutus jumalanpelosta, mihin riittää sanoa ”Totelkaa Jumalaa”
lausutaan yksi Koraanin jae ainakin toisessa saarnoista
uskovien tuonpuoleista elämää koskeva rukous toisessa saarnoista.
Puhujan tulee olla rituaalisen puhtauden tilassa, alastomuus peitettynä. Saarnojen välissä on pakollista istua. Puhujan äänen tulee olla niin kuuluva, että neljäkymmentä osallistujaa voi sen kuulla.
Seuraavat asiat ovat suositeltavia (sunna): puhuja seisoo saarnastuolissa (minbar) tai muulla korkealla paikalla; sanoo as-salamu alaikum (rauha olkoon kanssanne) saapuessaan moskeijaan ja toisen kerran noustessaan puhumaan; istuu, kunnes muessin kutsuu toisen kerran rukoukseen; nojaa puhuessaan sauvaan, jouseen tai miekkaan, joka on vasemmassa kädessä eikä liikuttele käsiään; katsoo kuulijoita eikä kääntele päätään puolelta toiselle.
Kolmen caballeron paluu ja muita Don Rosan parhaita

| Kolmen caballeron paluu ja muita Don Rosan parhaita |
| --- | --- |

Kirjailija:  Don Rosa
Genre:  sarjakuva
Suomennos
Suomentaja:  Aku Ankan toimitus, Jukka Lindfors, Markku Saarinen, Pekka Tuliara
Kansitaiteilija:  Don Rosa
Kustantaja:  Helsinki Media/Sanoma Magazines Finland
Julkaistu:  2009
Ulkoasu:  kovakantinen
Sivumäärä:  176
ISBN:  9789513226947

Löydä lisää kirjojaKirjallisuuden teemasivulta
Kolmen caballeron paluu ja muita Don Rosan parhaita on Don Rosan vuonna 2009 ilmestynyt kahdeksas Aku Ankka -sarjakuvien kokoelma. Kokoelma käsittää Caballero-sarjojen lisäksi muiden muassa sellaiset Rosa-klassikot kuin Ankkalinnan pillipiipari, Talon kokoinen vastustaja ja Ensimmäinen keksintö. Edellinen kirja Rosalta ilmestyi 2007, kirja oli Roope Ankan elämä ja teot 2.
Tarinat

| Tarinakoodi | Suomenkielinen nimi | Alkukielinen nimi | Sivuja |
| --- | --- | --- | --- |
| D 2000-002 A | Kolmen caballeron paluu | The Three Caballeros Ride Again | 28 |
| H 85218 | Laiskanläksy | Well-Educated Duck | 10 |
| H 87178 | Odottavan onki | Give Unto Others | 7 |
| – | – | The Star-Struck Duck (luonnos) | 5 |
| H 89174 | Ankkalinnan pillipiipari | The Pied Piper of Duckburg | 8 |
| D 93287 | Ankkalinnasta Lillehammeriin | From Duckburg to Lillehammer | 12 |
| D 2001-143 A | Ensimmäinen keksintö | Gyro's First Invention | 20 |
| AR 109 | Oi kuusipuu | Fir-Tree Fracas | 4 |
| AR 107 | Uutisjahti | The Paper Chase | 2 |
| AR 116 | Avaruusnokosilla | Rocker Reverie | 2 |
| AR 118 | Tuloskunnossa | Fiscal Fitness | 2 |
| D 2000-191 | Talon kokoinen vastustaja | The Beagle Boys vs. the Money Bin | 17 |
| D 2004-032 A | Seitsemän (miinus neljä) rohkeaa caballeroa | The Magnificient Seven (Minus Four) Caballeros! | 32 |
Aiheesta muualla

S. Santikko: Ankka, papukaija ja kukko. Kvaak.fi 12.10.2009.
Don Rosa
| --- | --- |
Suomessa julkaistut kokoelmat:  Kadonneen kirjaston vartijat (1995) | Roope Ankan elämä ja teot (1997) | Sammon salaisuus (1999) |  Temppeliherrojen kätketty kruunu (2001) | Kymmenen avataran aarre (2003) | Musta Ritari (2005) | Roope Ankan elämä ja teot 2 (2007) | Kolmen caballeron paluu (2009) | Pako Kielletystä laaksosta (2010)
Tarinoita:  Hänen Majesteettinsa Roope Ankka | Kirje kotoa | Sammon salaisuus | Temppeliherrojen kätketty kruunu | Musta Ritari | Musta Ritari slurppaa jälleen | Kymmenen avataran aarre | Matka Maan keskipisteeseen
Muut:  Aku Ankan sukupuu | Pertwillaby Papers | Captain Kentucky
Muuta:  Luettelo Don Rosan Disney-sarjakuvista | Luettelo Don Rosan Suomessa julkaistusta Disney-tuotannosta
Kevään ja kesän tähtikuvioita

| Kevään ja kesän tähtikuvioita Ultramariini |
| --- | --- | --- |

Studioalbumin tiedot
 Julkaistu: 13. huhtikuuta 2005
 Tyylilaji: indie rock
 Levy-yhtiö: M.dulor
Ultramariinin muut julkaisut
| Juuri ja juuri olemassa 2003 | Kevään ja kesän tähtikuvioita 2005 | Kauempana kuin kuu 2006 |
Kevään ja kesän tähtikuvioita on hämeenlinnalaisen Ultramariini-yhtyeen toinen levy. Se ilmestyi 13. huhtikuuta 2005.
Albumin on tuottanut Ultramariini, ja sen miksasi Janne Saksa yhdessä Ultramariinin kanssa.
Kappaleet

Kaikki sanat Ville Aalto, kaikki sävellykset Ultramariini.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Suudelma | 3.36 |  |  |  |  |  |  |  |
| 2. | Kauempana unelmasta | 4.31 |  |  |  |  |  |  |  |
| 3. | Ikuisesti | 4.08 |  |  |  |  |  |  |  |
| 4. | Lupaus uskoa tulevaisuuteen | 4.07 |  |  |  |  |  |  |  |
| 5. | Hämmästyttävä muuttuva poika | 3.38 |  |  |  |  |  |  |  |
| 6. | Huominen, tulisitpa nopeasti | 3.25 |  |  |  |  |  |  |  |
| 7. | Vain sinä huomaat sen | 3.24 |  |  |  |  |  |  |  |
| 8. | Merkkejä | 3.45 |  |  |  |  |  |  |  |
| 9. | Talven viimeinen päivä | 4.45 |  |  |  |  |  |  |  |
| 10. | Tuhat onnettomuutta | 4.33 |  |  |  |  |  |  |  |
| 11. | Kevään ja kesän tähtikuvioita | 5.10 |  |  |  |  |  |  |  |
Jouset kappaleisiin 2 ja 7 sovitti Tuomas Ilmavirta ja soitti Sairio String Ensemble.
Kokoonpano

Matti Johannes Koivu – laulu, kitara
Ville Aalto – kitara
Juri Kaskela – rummut
Teemu Vilmunen – bassokitara
Tuomas Ilmavirta – kosketinsoittimet
Arvostelut

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Soundi: 
Desibeli:
Kids (OneRepublicin kappale)

| ”Kids” OneRepublic |
| --- | --- | --- |

Singlen tiedot
 Albumilta: Oh My My
 Julkaistu: 12. elokuuta 2016
 Formaatti: digitaalinen lataus
 Tuottaja(t): Ryan Tedder, Brent Kutzle, Brandon Michael Collins, Steve Wilmot
 Tyylilaji: poprock, elektropop
 Kesto: 04.00 (albumiversio) 03.50 (radioversio)
 Levy-yhtiö: Mosley, Interscope
OneRepublicin muut singlet
| ”Wherever I Go” 2016 | ”Kids” 2016 | ”Let's Hurt Tonight” 2017 |
Kids on yhdysvaltalaisyhtye OneRepublicin kappale. Sen julkaisivat Mosley Music Group ja Interscope Records heidän neljännen, Oh My My-studioalbumin toisena singlenä 12. elokuuta 2016. Kappaleen nimi ja kansikuva julkistettiin yhtyeen Twitter-tilillä 3. elokuuta 2016. Kappaleen ovat sanoittaneet Ryan Tedder, Brent Kutzle, Brandon Michael Collins ja Steve Wilmot. Kaikki edellä mainitut henkilöt Collinsia lukuun ottamatta myös tuottivat sen. "Kids" on lajityypiltään poprock ja elektropop kappale, jossa on yhtyeen solistin kertoman mukaan vivahteita 80-luvun synthpop kappaleista.
Kappaletta on käytetty muun muassa Chryslerin "PacifiKids" 2016 joulumainoksessa. Kappaleelle on toteutettu myös Hal Kirklandin ohjaama musiikkivideo, joka julkaistiin videopalvelu YouTubessa 25. elokuuta 2016. Videon tuotti Here Be Dragons ja se kuvattiin Mexico Cityssä. Kappaleesta muodostui kohtalainen menestys, sen päästyä singlelistan kolmenkymmenen parhaan joukkoon vain Espanjassa, Skotlannissa ja Unkarissa.
Käännös suomeksi
Kita-Nagoya

| Kita-Nagoya (北名古屋市) |
| --- | --- |
 Kita-Nagoyan kaupunkikuvaa
 lippu:  Symboli
 Kita-Nagoyan sijainti Aichin prefektuurissa
 Kita-Nagoya
 Koordinaatit: 35°14′44″N, 136°51′57″E 
Valtio:  Japani
Alue:  Chūbu, Tōkai
Prefektuuri:  Aichin prefektuuri
Pinta-ala:  
 – Kokonaispinta-ala:  18,37 km²
Väkiluku (04/2020):  86 113
 – Väestötiheys:  4 687,7 as./km²
Symbolit:  
 – Puu:  Osmanthus fragrans
 – Kukka:  Atsalea
 
 https://www.city.kitanagoya.lg.jp/ 
Infobox OKVirheellinen NIMI-arvo: 
Kita-Nagoya (jap. 北名古屋市, Kita-Nagoya-shi, ’Pohjois-Nagoya’) on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin luoteisosassa Nōbin tasangolla aivan Nagoyan pohjoispuolella. Kaupungin pohjoisrajalla virtaa Gojōjoki, idässä Aisejoki ja etelässä Nagoyan kaupungin rajalla Shinjoki. Kita-Nagoyassa on 86 113 asukasta (huhtikuussa 2020) ja sen pinta-ala on 18,37 neliökilometriä.
Kita-Nagoya on kaupunkina suhteellisen nuori: se perustettiin vuonna 2006 liittämällä yhteen Nishiharun ja Shikatsun maaseutukaupungit. Aiemmin maatalousvaltainen alue on kaupungistunut voimakkaasti Nagoyan esikaupunkina toisen maailmansodan jälkeen. Sinne on sijoittunut muun muassa metalli-, kone- ja elintarviketeollisuutta. Jäljelle jääneillä maaseutumaisilla alueilla riisin viljelyn on korvannut vihannesten ja esimerkiksi viikunoiden tuotanto. Kita-Nagoya tunnetaan myös nukkejen valmistuksesta.
Kita-Nagoyan rakennettuun kulttuuriperintöön kuuluu Kōden-jin buddhalainen temppeli, jonka päähalli on valittu yhdeksi Japanin tärkeän kulttuuriomaisuuden kohteista. Kaupungissa toimii Nagoyan taideyliopisto. Kita-Nagoyaa palvelee Nagoya-rautateiden Inuyama-linja.
Kuvia

Nishiharun rautatieaseman edustaa
Kita-Nagoyan kaupunginkirjasto
Kōden-ji
Kita-Nagoya vuoden 1987 ilmakuvassa
Aiheesta muualla

Kuvia tai muita tiedostoja aiheesta Kita-Nagoya Wikimedia Commonsissa
Kaupungin internetsivut (japaniksi)
Kita-Ibaraki

| Kita-Ibaraki (北茨城市) |
| --- | --- |
 Rokkakudō-paviljonki
 lippu:  symboli
 Kita-Ibarakin sijainti Ibarakin prefektuurissa
 Kita-Ibaraki
 Koordinaatit: 36°48′07″N, 140°45′04″E 
Valtio:  Japani
Alue:  Kantō
Prefektuuri:  Ibarakin prefektuuri
Pinta-ala:  
 – Kokonaispinta-ala:  186,80 km²
Väkiluku (10/2020):  41 602
 – Väestötiheys:  223 as./km²
Symbolit:  
 – Puu:  Mänty
 – Kukka:  Rhododendron subg. Hymenanthes
 – Lintu:  Kalalokki
 – Kala:  Merikrotti
 
 https://www.city.kitaibaraki.lg.jp/ 
Infobox OKVirheellinen NIMI-arvo: 
Kita-Ibaraki (jap. 北茨城市, Kita-Ibaraki-shi, ’Pohjois-Ibaraki’) on Japanin kaupunki Honshūn saarella Kantōn alueella Ibarakin prefektuurissa. Se sijaitsee nimensä mukaisesti prefektuurin pohjoisosassa Tyynenmeren rannikolla. Sisämaassa kaupungin alue nousee Abukuman ylängölle. Pohjoisessa kaupunki rajautuu Fukushiman prefektuuriin. Kita-Ibarakissa on 41 602 asukasta (lokakuussa 2020) ja sen pinta-ala on 186,80 neliökilometriä.
Kita-Ibarakin kaupunki perustettiin vuonna 1956 liittämällä yhteen kolme maaseutukaupunkia ja kolme kyläkuntaa. Alueella oli aiemmin hiilikaivoksia, mutta viimeinenkin niistä suljettiin 1970-luvulle tultaessa. Sittemmin kaupunkiin on sijoittunut elektroniikka-, elintarvike- ja kemianteollisuutta. Tōhokun maanjäristys ja tsunami vuonna 2011 surmasi Kita-Ibarakissa 10 henkeä ja tuhosi täysin 188 asuinrakennusta.
Kita-Ibarakia palvelee JR Higashi-Nihonin Jōban-linja.
Kuvia

Ōtsuchōn kaupunginosaa
Futatsushiman saari
Sawawachigi-jinja
Isoharan rautatieasema
Aiheesta muualla

Kuvia tai muita tiedostoja aiheesta Kita-Ibaraki Wikimedia Commonsissa
Kaupungin internetsivut (japaniksi)
Kirsten Rausing

| Kirsten Rausing> Henkilötiedot |
| --- | --- |
Syntynyt: 6. kesäkuuta 1952 (ikä 72) Ruotsi
Muut tiedot
Omaisuus:  6,6 miljardia dollaria (3/2018)
Yritys:  Tetra Pak
Eva Kirsten Elisabet Rausing (s. 6. kesäkuuta 1952 Lund, Ruotsi) on Britanniassa asuva ruotsalainen liikenainen, hevoskasvattaja, hevosurheiluvaikuttaja ja perijätär, jonka isoisä perusti elintarvikepakkauksia valmistaneen valmistaja Tetra Pakin. Rausing peri kahden veljensä tavoin kolmanneksen tästä nyttemmin nimellä Tetra Laval tunnetusta pakkauskonsernista. Tämä teki sisaruksista miljardöörejä. Maaliskuussa 2018 yhdysvaltalainen talousjulkaisu Forbes arvioi kunkin sisaruksen varallisuudeksi 6,6 miljardia dollaria.
Rausingin edesmennyt isoisä Ruben Rausing (1895–1983) perusti antiseptisia, kartonkisia juomapakkauksia valmistaneen Tetra Pakin vuonna 1951. Pakkaukset mahdollistivat esimerkiksi mehujen ja maitotuotteiden  pakkaamisen lasipulloja kevyempiin ja muovipusseja kestävämpiin pakkauksiin, mikä teki ne suosituiksi. Yritys hankki vuonna 1991 ranskalaisen meijerilaitevalmistaja DeLavalin, ja konserniyhtiön nimi muutettiin vuonna 1993 muotoon Tetra Laval. Samana vuonna Kirstenin isä Gad Rausing (1922–2000) lunasti yhtiöstä tässä vaiheessa puolet omistaneen veljensä Hans Rausingin ulos pakkauskonsernista Gadin kuoltua Kirstenin äiti, taidehistorioitsija Birgit Rausing (s. 1924) perusti yhtiön osakkeiden hallitsemiseksi rahaston (holdingyhtiön), jonka edunsaajia Kirsten sekä hänen nuoremmat veljensä Finn (s. 1955) ja Jörn (s. 1960) ovat, kukin kolmanneksen osuudella.  Kirsten Rausing on toiminut Tetra Lavalin johtokunnassa vuodesta 1991 lähtien.
Rausingin omistaman ja johtaman Lanwades Stud -hevoskasvattamon niittyjä Englannin Suffolkissa.
Kirsten Rausing on naimaton, eikä hänellä ole lapsia. Hän on tunnettu hevoskasvattaja, jolla on ollut hevoskasvattamo jo nuorena Ruotsissa (Simonstorp). Vuonna 1977 hän muutti Ruotsista ensin Irlantiin työskennelläkseen Airlie Stud -hevossiittolassa, joka oli tuolloin maailman johtavia kilpahevosten hevoskasvattamoja. Vuonna 1980 hän muutti nykyiselle kotipaikkakunnalleen Englannissa, Suffolkin Newmarketiin ja perusti sittemmin kuuluisaksi nousseen, lukuisten voittajahevosten siittolana ja kotitallina tunnetun Lanwades Studin. Nykyään hänellä on kaksi menestyvää lämminveristen hevosten kasvattamoa Newmarketissa Englannissa ja yksi Irlannissa. Hänellä on ollut monia hevoskasvatuksen ja hevoskilpailuihin liittyviä johto- ja luottamustehtäviä. Vuonna 2014 sanomalehti The Guardian katsoi hänen kuuluvan Britannian 50 vaikutusvaltaisimman naispuolisen urheiluvaikuttajan joukkoon.
Aiheesta muualla

Hevossiittola ja -kasvattamo Lanwades Stud (englanniksi) (lanwades.com)
Kirsten Myklevoll

| Kirsten Myklevoll> Norjan kuluttaja- ja hallintoministeri |
| --- | --- |
 Nordlin hallitus 11. tammikuuta 1978 – 8. lokakuuta 1979  
Edeltäjä:  Annemarie Lorentzen
Seuraaja:  Sissel Rønbeck
Suurkäräjäedustaja
 Tromssan vaalipiiri 1973–1981  
Henkilötiedot
Koko nimi:  Kirsten Emilie Myklevoll
Syntynyt: 25. syyskuuta 1928 Tromssa, Norja
Kuollut: 11. joulukuuta 1996 (68 vuotta)
Ammatti:  opettaja, poliitikko
Tiedot
Puolue:  Työväenpuolue
Kirsten Emilie Myklevoll (25. syyskuuta 1928 Tromssa – 11. joulukuuta 1996) oli norjalainen opettaja ja työväenpuolueen poliitikko. Hän istui suurkäräjillä vuosina 1973–1981 sekä toimi Norjan kuluttaja- ja hallintoministerinä 1978–1979.
Aiheesta muualla

Kirsten Myklevoll Norjan suurkäräjien verkkosivuilla (norjaksi)
Kloorisyklitsiini

| --- | --- |

Kloorisyklitsiini
Systemaattinen (IUPAC) nimi
1-[(4-klorofenyyli)-fenyylimetyyli]-4-metyylipiperatsiini
Tunnisteet
CAS-numero: 82-93-9
ATC-koodi: R06AE04
PubChem CID: 2710
Kemialliset tiedot
Kaava: C18H21ClN2
Moolimassa: 300,82574 g/mol
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Kloorisyklitsiini on antihistamiineihin kuuluva lääkeaine, jota käytetään allergioista johtuvan nuhan, nokkosihottuman ja kutinan hoitoon, sekä oksentelun ehkäisyyn. Sitä voidaan käyttää yhdessä hydrokortisonin kanssa paikallisesti esimerkiksi allergioista ja tulehduksista johtuviin yliherkkyysreaktioihin ja kutinaan. Lisäksi sillä on serotoniinireseptoria estäviä, antikolinergisiä, sekä puuduttavia vaikutuksia.
Kloorisyklitsiiniä myydään Yhdysvalloissa ja muutamissa muissa maissa. Sen kauppanimiä ovat Di-Paralene, Mantadil, Pruresidine ja Trihistan.
Kloorisyklitsiini on rakenteeltaan piperatsiinijohdos ja on rakenteellisesti lähellä syklitsiiniä, joka myös on antihistamiini ja oksentelulääke. Kloorisyklitsiini esiintyy hydrokloridimuodossa (kloorisyklitsiinihydrokloridi).